EkBass/fiwiki-20250220-pages-articles huggingface dataset:
FK Renova

Fudbalski Klub Renova Džepčište eli FK Renova () on pohjoismakedonialainen jalkapalloseura Džepčišten kylästä, Tetovon kunnasta. Seura pelaa Pohjois- Makedonian korkeimmalla sarjatasolla Makedonian 1. liigassa. Seura on voittanut Pohjois-Makedonian mestaruuden kertaalleen: tämä tapahtui kaudella 2009–2010. Makedonian cupin se voitti kaudella 2011–2012. Renova on selviytynyt useana vuonna Euroopan sisäisiin kilpailuihin. Ensimmäinen kerta oli UEFA Intertoto Cupin kaudella 2008, jolloin seura selviytyi toiselle kierrokselle. Mestaruuskautensa jälkeen Renova pääsi Mestarien liigan kaudelle 2010–2011, jolloin se hävisi kyproslaiselle Omonialle yhteismaalein 5–0. Eurooppa-liigassa se on pelannut neljästi, mutta ei ole koskaan edennyt toista karsintakierrosta pidemmälle. == Pelaajia == * Pëllumb Jusufi (2015) * Shaqir Rexhepi (2007–2008) * Bilal Velija (2011–2013) * Ymer Xhaferi (2011) ==Lähteet== r Luokka:Vuonna 2003 perustetut urheiluseurat
Steinar Pedersen

Steinar Pedersen (s. 6. kesäkuuta 1975) on norjalainen jalkapallovalmentaja ja entinen puolustaja. ==Ura pelaajana== Pedersen aloitti peliuransa IK Startissa, jonka edustusmiehistöön hän nousi kaudella 1994. Puolustajana 57 liigaottelussa urakoinut Pedersen jätti liigasta pudonneen Startin kesällä 1996 ja siirtyi Borussia Dortmundiin. Hän ei onnistunut lunastamaan paikkaansa suurseuran pelaavassa kokoonpanossa ja pelasi kauden 1997 lainalla Lillestrømissä. Hän voitti Mestarien liigan kaudella 1996/97 pelattuaan kahdessa ottelussa lohkovaiheessa.The UEFA Champions League 1996/97 - BV Borussia 09 Dortmund (GER) Lopullisesti Pedersen jätti Dortmundin tammikuussa 1999 pelattuaan kaikkiaan vain neljä ottelua seuran paidassa ja jatkoi uraansa IFK Göteborgissa. Pedersen palasi Startiin kaudeksi 2002 ja oli kasvattajaseuransa runkopelaajia seuraavan kuuden kauden ajan. Seura nousi tuona aikana takaisin liigaan kaudeksi 2005 ja sijoittui mestaruushopealle. Kauden 2007 jälkeen Start putosi takaisin Adeccoligaeniin ja Pedersen siirtyi Lillestrømiin. Pedersen edusti seuraa vuoteen 2012 saakka pelaten kaudella 2009 lainalla Strømsgodsetissa. Hän lopetti pelaajauransa Startissa kauteen 2012.Steinar PedersenSteinar Pedersen ==Ura valmentajana== Pelaajauransa jälkeen Pedersen työskenteli pelaajakehittäjänä Startin organisaatiossa. Valmentajadebyyttinsä hän teki kaudella 2014 FK Jervin peräsimessä.Pedersen tar over Jerv Hän luotsasi seuran Norjan 2. divisioonan voittoon ensimmäisellä kaudellaan ja Jerv nousi 1. divisioonaan ensimmäistä kertaa seuran historiassa. Pedersen jatkoi hyvää työtä seuran peräsimessä myös kaudella 2015 luotsaten Jervin yllättäen sarjan viidenneksi. Joukkue palkittiin vuoden yllättäjänä.Spennende, ellevill og dramatisk er ord som kan beskrive Obosligaen Kauden jälkeen Pedersen jätti Jervin ja siirtyi IK Startin päävalmentajaksi.Pedersen er Start-klar Pedersenin johdolla Start pelasi vahvaa kautta 2017 OBOS-liigassa ja taisteli kauden läpi suorasta noususta takaisin pääsarjaan. Syyskuun lopulla sarjassa toisena ollut Start kuitenkin erotti Pedersenin tehtävistään. Taustalla olivat näkemyserot seuran kehittämisestä.Pedersen ferdig i Start: – Ikke riktig mann for klubben ==Meriitit== ===Pelaajana=== * Mestarien liiga: 1997 * Norjan 1. divisioona: 2004 ===Valmentajana=== * Norjan 2. divisioona: 2014 ==Lähteet== Luokka:Norjalaiset jalkapalloilijat Luokka:Norjalaiset jalkapallovalmentajat Luokka:Vuonna 1975 syntyneet Luokka:Elävät henkilöt
Marko Gudurić

Marko Gudurić (; s. 8. maaliskuuta 1995 Priboj, Jugoslavian liittotasavalta) on serbialainen koripalloilija, pelipaikaltaan pieni laitahyökkääjä. Hän edustaa Fenerbahçea. Gudurić teki kasvattajaseuransa Crvena zvezdan kanssa ammattilaissopimuksen vuonna 2013 ja vietti kaksi ensimmäistä kautta seuran farmijoukkueessa. Syyskuussa 2015 hän teki Crvena zvezdan kanssa nelivuotisen jatkosopimuksen.http://www.nbadraft.net/players/marko-guduric Viitattu 4.5.2016. Kesällä 2017 hän kuitenkin siirtyi turkkilaisseura Fenerbahçeen. Kesällä 2019 hän teki sopimuksen Memphis Grizzliesin kanssa. Yhden kauden jälkeen hän palasi Fenerbahçeen. Gudurić voitti Serbian paidassa alle 20-vuotiaiden Euroopan-mestaruuden kesällä 2015. Hänet valittiin myös turnauksen arvokkaimmaksi pelaajaksi. Miesten maajoukkueessa Gudurić on saavuttanut EM-hopeaa vuonna 2017. Maailmanmestaruushopeaa hän oli voittamassa 2023 ja olympiapronssia Pariisissa 2024. == Lähteet == == Aiheesta muualla == Luokka:Serbialaiset koripalloilijat Luokka:Serbialaiset olympiamitalistit Luokka:Vuonna 1995 syntyneet Luokka:Elävät henkilöt
Western Union

Western Union on yhdysvaltalainen rahasiirtopalveluja tarjoava yritys. Western Union työllisti noin 7 000 henkilöä maailmanlaajuisesti vuonna 2011. ==Lähteet== ==Aiheesta muualla== Luokka:Yhdysvaltalaiset finanssipalveluyhtiöt Luokka:Yhdysvaltalaiset pörssiyhtiöt
Yli naapurin aitojen

Yli naapurin aitojen on Nelli Milanin ensimmäinen albumi. Sen julkaisi MediaCroco Records 22\. huhtikuuta 2016. Desibeli.net antoi arvostelussa albumille neljä tähteä viidestä. == Kappaleet == cd-levyn MCR050417 kansi == Kokoonpano == * Jeremia Kangas − rummut * Atte Loponen − kitara * Nelli Milan − laulu ja kosketinsoittimet * Jesse Väärälä − basso ja syntetisaattori === Vierailevat muusikot === * Emilia Aarnio − laulu * Oskari Elomaa − sello * Joona Hiltunen − syntetisaattori * Jaakko Jauhiainen − trumpetti * Matti Manninen − syntetisaattori * Aapo-Matti Puhakka − laulu === Tuotanto === * Pentti Amore − äänittäjä * Janne Huotari − miksaaja * Matias Kiiveri − masteroija (Hollywood House) * Aleksi Kauhanen − kansitaide == Lähteet == Luokka:Vuoden 2016 esikoisalbumit Luokka:Suomalaiset popalbumit
Nikola Vlašić

Nikola Vlašić (s. 4. lokakuuta 1997 Split) on kroatialainen jalkapalloilija. Hän edustaa Italian Serie A:ssa pelaavaa Torinoa, jossa hän pelasi jo kauden 2022–2023 lainalla englantilaisseura West Ham Unitedista. Vlašić on pelipaikaltaan keskikenttäpelaaja. Viitattu 1.1.2024. Vlašić siirtyi Hajduk Splitin akatemiaan 12-vuotiaana ja teki debyyttinsä seuran edustusjoukkueessa 16-vuotiaana heinäkuussa 2014. Kaudella 2017–2018 hän pelasi Evertonissa 12 Englannin Valioliigan ottelua. Elokuusta 2018 lähtien hän pelasi runsaan kolmen kauden aikana TsSKA Moskovan joukkueessa 86 ottelua Venäjän Valioliigassa ja teki niissä 28 maalia. Elokuun 2021 lopulla hän siirtyi West Ham Unitediin, jossa hän pelasi kauden aikana 19 valioliigaottelua ja teki maalin joulukuun lopulla Watfordia vastaan.http://int.soccerway.com/players/nikola-vlai/318353/ Viitattu 17.12.2022. Kauden 2022–2023 Vlašić oli lainalla italialaisseura Torinossa, jossa hän pelasi 34 Serie A -ottelua ja teki niissä viisi maalia. Hän siirtyi elokuussa 2023 Torinon omistukseen. Kaudella 2023–2024 hän pelasi Serie A:ssa 33 ottelua ja teki niissä kolme maalia. Vlašić on pelannut useissa Kroatian juniorimaajoukkueissa. Hän pelasi kolme ottelua ja teki kaksi maalia alle 21-vuotiaiden EM-kilpailuissa 2019. Kroatian miesten maajoukkueessa hän pelasi ensimmäisen ottelunsa toukokuussa 2017 Meksikoa vastaan. Hän on toukokuun 2024 loppuun mennessä pelannut 55 A-maaottelua, joissa 26 kertaa avauskokoonpanossa. Hän on tehnyt maalin syksyllä 2019 EM-karsinnoissa Slovakiaa, Walesia ja uudelleen Slovakiaa vastaan, lokakuussa 2020 Kansojen liigassa Ruotsia ja Ranskaa vastaan, kesäkuussa 2021 EM-kilpailujen alkulohko- ottelussa Skotlantia vastaan, syyskuussa 2021 MM-karsintaottelussa Sloveniaa vastaan sekä maaliskuussa 2024 ystävyysottelussa Egyptiä vastaan. Kesällä 2021 pelatuissa EM-kilpailuissa Vlašić tuli vaihdosta kentälle joukkueensa kahdessa ensimmäisessä ottelussa ja pelasi avauskokoonpanossa kahdessa muussa ottelussa. MM-kilpailuissa 2022 hän pelasi avauskokoonpanossa ensimmäisessä alkulohko-ottelussa Marokkoa vastaan ja tuli sen jälkeen vaihdosta kentälle viidessä Kroatian kuudesta ottelusta. Hän teki Kroatian ensimmäisenä laukojana rangaistuspotkukilpailussa maalin sekä neljännesvälierässä Japania että puolivälierässä Brasiliaa vastaan. Vlašićin isosisko Blanka Vlašić on moninkertainen arvokisamitalisti korkeushypyssä ja yksi Kroatian kaikkien aikojen parhaista urheilijoista. == Lähteet == Luokka:Kroatialaiset jalkapalloilijat Luokka:Vuonna 1997 syntyneet Luokka:Elävät henkilöt
Urho Hirvonen

Urho Hirvonen (14. maaliskuuta 1933 Pielisensuu – 11. kesäkuuta 2011 Helsinki) oli suomalainen lihateollisuusteknikko, joka tunnetaan HK Sinisen Lenkin ”isänä”. Kauppaneuvos Erkki Salonoja palkkasi Hirvosen makkaramestariksi perustamaansa Helsingin Kauppiaat Oy:öön. Vuonna 1963 Hirvonen kehitti Helsingin Kauppiaat Oy:n menestystuotteen Sinisen Lenkin, jota on kutsuttu Suomen kansallismakkaraksi.https://www.hk.fi/tuotteet/sininenlenkki/#Sininen%20Lenkki Tuottajain Lihakeskuskunnan (TLK) ostettua vuonna 1975 Helsingin Kauppiaat Oy:n Hirvonen siirtyi Tampereelle Makkara Kolmio -yhtiöön, joka oli Erkki Salonojan veljen Mauri Salonojan omistama lihanjalostusyritys. Kun Makkara Kolmio myytiin silloiselle OK-Lihalle, Hirvonen palasi Helsinkiin HK:n einesteollisuuden palvelukseen. Hän kehitti HK:n lihapyörykät, joista tuli vähitellen markkinajohtaja einesten vähittäiskaupassa. Yhdeksi perinteeksi muodostui lammaspaisti, jonka Urho lahjoitti toiselle Urholle. Presidentti Urho Kekkonen söi Urho Hirvosen lammaspaistia vuosittain. Eläkkeelle jäätyään Hirvonen toimi konsulttina liha-alan yrityksissä. Hän loi yhä uusia kuluttajien makuun sopivia tuotereseptejä. Urho Hirvonen kuoli vuonna 2011 vakavaan sairauteen Helsingissä 78-vuotiaana. ==Lähteet== *Muistokirjoitus Helsingin Sanomissa === Viitteet === Luokka:Suomalaiset henkilöt Luokka:Lihateknologia Luokka:Vuonna 1933 syntyneet Luokka:Vuonna 2011 kuolleet
Mario Stanić

Mario Stanić (s. 10. huhtikuuta 1972 Sarajevo, Bosnia ja Hertsegovinan sosialistinen tasavalta, Jugoslavia) on kroatialainen jalkapalloilija, joka pelasi ammattilaistasolla vuosina 1989–2004. Hän pelasi pääasiassa oikean laidan keskikenttäpelaajana, hyökkäävässä roolissa. Hän kuului pronssia saaneeseen Kroatian joukkueeseen MM-kilpailuissa 1998. == Seurajoukkueura == Stanić pelasi Jugoslavian ykkösliigan FK Željezničar Sarajevossa kausilla 1989–1992 kaikkiaan 63 ottelua, joissa teki 12 maalia. Seuraavalla kaudella hän voitti Kroatian-mestaruuden Croatia Zagrebissa. Hän teki 26 sarjaottelussa 11 maalia. Kaudella 1993–1994 hän pelasi Primera Divisiónin Sporting de Gijónissa 34 ottelua, joissa teki seitsemän maalia. Seuraavalla kaudella hän teki Portugalin Superliigan SL Benficassa viisi maalia pelaamissaan 14 ottelussa. Stanić voitti Belgian pääsarjan maalikuninkuuden kaudella 1995–1996 tehtyään Club Bruggelle 20 maalia pelaamissaan 30 ottelussa. Club Brugge voitti vuonna 1996 sekä Belgian liiga- että cupmestaruuden. Seuraavalla kaudella hän pelasi seurassa seitsemän liigaottelua, joissa teki seitsemän maalia ennen kuin siirtyi Serie A:n AC Parmaan. Hän pelasi italialaisseurassa neljän kauden aikana 77 liigaottelua, joissa teki 19 maalia. Hän voitti Italian Cupin 1999. Uransa viimeiset kaudet 2000–2004 hän edusti Englannin Valioliigan Chelseaa, jossa teki 59 liigaottelussa seitsemän maalia. == Maajoukkue == Stanić pelasi Jugoslavian maajoukkueessa kaksi ottelua vuonna 1990. Kroatian maajoukkueessa hän pelasi vuosina 1995–2003 kaikkiaan 49 ottelua, joissa teki seitsemän maalia. Hän pelasi kaikki seitsemän ottelua Kroatian saavuttaessa pronssia MM-kilpailuissa 1998, ja teki myös maalin alkulohko-ottelussa Jamaikaa vastaan. MM-kilpailuissa 2002 hän pelasi kahdessa ottelussa. Kesän 1996 EM-kilpailuissa hän pelasi kolme ottelua. == Peliuran jälkeen == Stanić on toiminut Club Bruggen kykyjenetsijänä maaliskuusta 2011 lähtien. == Lähteet == Luokka:Kroatialaiset jalkapalloilijat Luokka:Vuonna 1972 syntyneet Luokka:Elävät henkilöt
Ante Ćorić

Ante Ćorić (s. 14. huhtikuuta 1997 Zagreb) on kroatialainen jalkapalloilija. Hän siirtyi italialaiseen AS Romaan vuonna 2018 Kroatian liigassa pelaavasta Dinamo Zagrebista mutta pelaa kauden 2019–2020 lainalla espanjalaisessa Almeríassa. Ćorić on pelipaikaltaan hyökkäävä keskikenttäpelaaja.http://int.soccerway.com/players/ante-ori/318357/ Viitattu 8.12.2019. Ćorić teki debyyttinsä Dinamon edustusjoukkueessa 17-vuotiaana huhtikuussa 2014. Hänen veljensä Josip Ćorić on myös ammattilaisjalkapalloilija. Ćorić on pelannut Kroatian A-maajoukkueessa neljä ottelua, ensimmäiset kolme vuonna 2016 ja neljännen maaliskuussa 2017. == Lähteet == Luokka:Kroatialaiset jalkapalloilijat Luokka:Vuonna 1997 syntyneet Luokka:Elävät henkilöt
Don Lemon

Don Lemon (s. 1. maaliskuuta 1966 Baton Rouge, Louisiana, Yhdysvallat) on yhdysvaltalainen toimittaja. Hän toimi CNN-kanavan uutisankkurina 2006-2023. Hän on raportoinut kanavalle monia merkittäviä uutistapahtumia, kuten Sandy Hookin kouluammuskelun ja mustan teinipojan Michael Brownin kuoleman, joka nostatti Yhdysvalloissa laajoja mellakoita. Lemon erotettiin CNN:n palveluksesta 17 vuoden työsuhteen jälkeen huhtikuussa 2023 hänen sanottuaan CNN:n aamuohjelmassa presidentin ikää koskevassa keskustelussa, että 51-vuotias republikaanipoliitikko Nikki Haley on "ohi parhaasta iästään" . Lemon julkaisi vuonna 2011 muistelmateoksensa Transparent, jossa hän kertoo urastaan ja yksityiselämästään. Hän avautui kirjassa ensimmäistä kertaa homoseksuaalisuudestaan. Lisäksi hän kertoi lapsena kohtaamastaan seksuaalisesta hyväksikäytöstä. == Lähteet == == Aiheesta muualla == * * Luokka:Yhdysvaltalaiset toimittajat Luokka:Vuonna 1966 syntyneet Luokka:Elävät henkilöt
Afro-Shirazi Party

Afro-Shirazi Party eli ASP oli Sansibarilla vuosina 1957–1977 toiminut poliittinen puolue, joka ajoi maan afrikkalaisen enemmistön oikeuksia elliitin muodostaneita arabeja vastaan. Sansibarin sulttaanikunta oli Yhdistyneen kuningaskunnan alainen protektoraatti, joka 1950-luvulla oli matkalla kohti itsenäisyyttä. Afro-Shirazi Partyn perusti Abeid Karume Tanganjikan presidentti Julius Nyeren avustuksella vuonna 1957 maan afrikkalaistaustaisen enemmistön oikeuksien ajajaksi. Sansibar itsenäistyi vuonna 1963 ja maata johti arabivähemmistön Zanzibar National Party eli ZNP. Sansibarin vallankumous alkoi vuonna 1964 ja sen johdosta tuhansia arabeja tapettiin ja Karume nousi uuden tasavallan presidentiksi. Saman vuoden aikana Sansibar liittyi yhteen Tanganjikan kanssa muodostaen nykyisen Tansanian liittovaltion. Sansibar säilytti liitossa paikallisen autonomiansa. Nyere säilytti asemansa uuden valtion presidenttinä, kun taas Karumesta tuli sen varapresidentti. Karume salamurhattiin vuonna 1972 ja vuonna 1977 Nyere liitti ASP:n omaan puolueensa muodostaen Chama Cha Mapinduzin eli vallankumouspuolueen, josta tuli maan ainut laillinen puolue. ==Lähteet== Luokka:Tansanian politiikka Luokka:Tansanian historia Luokka:Tansanian puolueet Luokka:Kommunistiset puolueet
Polyfosforihappo

Polyfosforihappo (Hn+2PnO3n+1, missä n on kokonaisluku ja n > 1) on eräs niin kutsutuista kondensoituneista fosforihapoista ja kuuluu fosforin happihappoihin. Yhdistettä käytetään muun muassa orgaanisen kemian synteeseissä. ==Ominaisuudet== Huoneenlämpötilassa polyfosforihappo on väritöntä tai kellertävää erittäin viskoosia siirappimaista nestettä. Lukuun ottamatta yksinkertaisinta polyfosforihappoa pyrofosforihappoa, yksittäisten polyfosforihappojen fysikaalisia ominaisuuksia ei ole tutkittu. Yhdiste on vahva moniarvoinen happo happo ja fosforihappoa vahvempi. Polyfosforihapon voidaan katsoa koostuvan toisiinsa linkittyneistä P(OH)O3-yksiköistä. Mikäli yksiköiden määrä on suuri, yli 16, on ketjun päiden protonit vain heikosti happamia. Laimeissa vesiliuoksissa polyfosforihappo esiintyy pääasiassa ortofosforihappona.David R. Gard: Phosphoric Acids and Phosphates, Kirk-Othmer Encyclopedia of Chemical Technology, John Wiley & Sons, New York, 2005. Viitattu 4.5.2016Klaus Schrödter, Gerhard Bettermann, Thomas Staffel, Friedrich Wahl, Thomas Klein & Thomas Hoffmann: Phosphoric Acid and Phosphates, Ullmann's Encyclopedia of Industrial Chemistry, John Wiley & Sons, New York, 2008. Viitattu 4.5.2016 ==Valmistus ja käyttö== Polyfosforihappoa valmistetaan tyypillisesti joko liuottamalla fosforipentoksidia fosforihappoon, kuumentamalla fosforihappoa, jolloin fosforihappoa kondensoituu ja fosforihappomolekyyleistä lohkeaa vettä tai polttamalla fosforia, jolloin muodostuu fosforipentoksidihuuruja, jotka johdetaan veteen. Polyfosforihappoja luokitellaan usein niiden valmistuksessa käytetyn fosforipentoksidin massaprosenttiosuuden mukaisesti. Polyfosforihappoa käytetään lannoitteiden sekä polyfosfaattisuolojen kuten ammoniumpolyfosfaatin valmistuksessa sekä bitumin valmistuksessa. Orgaanisessa kemiassa sitä käytetään hyvion voimakkaana happokatalyyttinä, dehydraus-, hydrolyysi-, polymeroitumis-, asylointi- ja syklisointireaktioissa. Usein sitä käytetään myös monissa happokatalysoiduissa toisiintumisreaktioissa kuten Beckmann-, Lossen- ja Wagner–Meerwein-toisiintumisissa. ==Lähteet== Luokka:Epäorgaaniset hapot Luokka:Fosforiyhdisteet
Bargash bin Said

Bargash bin Said oli Sansibarin sulttaani vuosina 1870–1888. Valtakaudellaan hän levitti edeltäjiensä luomaa Sansibarilaista kauppaverkostoa, jonka kautta kulki esimerkiksi orjia, norsunluuta ja rahakasveja. Hänen valtakautensa loppupuolella Sansibar menetti mannermaan alueensa ja kaksi vuotta bin Saidin kuoleman jälkeen vuonna 1888 maasta tuli Yhdistyneen kuningaskunnan protektoraatti. ==Elämäkerta== Noin vuonna 1833 syntynyt Bargash oli Omanin sulttaani Said bin Sultanin poika, joka siirsi vuonna 1840 maansa pääkaupungin Sansibarille. Hänen isänsä kuollessa Oman jaettiin kahteen erilliseen osaan, jonka afrikkalaisista alueista muodostettiin Sansibarin sulttaanikunta sulttaaninaan Saidin toinen poika Majid bin Said. Bargash yritti estää Majidin valtaannousun, mutta tällä oli brittien konsulin tuki, ja Bargash karkotettiin Intian Mumbaihin. Bargash vietti Intiassa kaksi vuotta, jona aikana hän solmi myöhemmin tärkeitä yhteyksiä intialaisiin kauppiaihin ja sijoittajiin. Majid kuoli vuonna 1870, ja Bargashista tuli hänen seuraajansa. Valtakautensa alussa Bargash laajensi edeltäjiensä perustamaa kauppaverkostoa Itä-Afrikassa. Sansibarin kautta kulki norsunluuta, rahakasveja ja etenkin mausteneilikkaa. Sansibar harjoitti myös brittien vastustamaa orjakauppaa. Bargashia alkoivat kuitenkin uhata monet sisäiset ja ulkoiset uhat. Sansibaria tukikohtanaan pitäneet arabikauppiaat kuten Tippu Tip eivät halunneet olla sulttaanin poliittisen vallan alla, ja häntä vastustivat myös jotkin voimakkaat afrikkalaiset hallitsijat, kuten Mirambo. Suurin uhka tuli kuitenkin Euroopasta, jonka suurvallat alkoivat tavoitella itselleen alueita Afrikasta. Saksan keisarikunta oli tehnyt sopimuksia Itä-Afrikan heimopäälliköiden kanssa ja tavoitteli itselleen aluetta, josta tulisi myöhemmin Saksan Itä-Afrikka. Vuoteen 1885 mennessä Bargashin oli hylättävä vaatimuksensa Itä-Afrikan mannermaan suhteen, ja hän keskittyi sittemmin hallitsemaan Sansibarin saaria. Hän kuoli vuonna 1888. Vuonna 1890, kaksi vuotta hänen kuolemansa jälkeen, Sansibarista tuli Yhdistyneen kuningaskunnan protektoraatti. ==Lähteet== Luokka:Vuonna 1833 syntyneet Luokka:Vuonna 1888 kuolleet Luokka:Sulttaanit Luokka:Sansibarin sulttaanikunta
Chéri Samba

Chéri Samba, viralliselta nimeltään Samba wa Mbimba N’zingo Nuni Masi Ndo Mbasi, (s. 30. joulukuuta 1956 Kinto M'Vuila) on kongolainen taidemaalari. Hän on yksi kuuluisimmista afrikkalaisista nykytaiteilijoista. Hänen teoksiaan löytyy esimerkiksi New Yorkissa sijaitsevan Museum of Modern Artin (MoMA) kokoelmista. == Lähteet == * http://www.timeout.com/london/art/chari-samba- interview-2 * http://www.princeclausfund.org/en/network/cheri.html Luokka:Afrikkalainen kulttuuri Luokka:Taidemaalarit Luokka:Kinshasankongolaiset henkilöt Luokka:Vuonna 1956 syntyneet Luokka:Elävät henkilöt
Carlson Young

Carlson Young (s. 29. lokakuuta 1990 Fort Worth, Texas) on yhdysvaltalainen televisionäyttelijä. Hän nousi tunnetuksi Disney Channelin sarjasta Tavataan välkkärillä ja on näytellyt myös True Bloodissa. Vuodesta 2015 lähtien Young on esittänyt Brooke Maddoxin roolia MTV:n kauhusarjassa Scream. == Filmografia == Televisio Vuosi Nimi Rooli Huomioita 2007–09 Tavataan välkkärillä Tiffany Blake vakituinen rooli 2009 Heroes Cheerleader #5 jakso: "Chapter Seven 'Once Upon a Time in Texas'" 2010 Valehtelevat viettelijät Amber Victorino 2 jaksoa 2010 True Blood Tammy 3 jaksoa 2010 The Dog Who Saved Christmas Vacation London James Televisioelokuva 2010 C.S.I. Checker jakso: "418/427" 2010 The League Callie / Jaywalking Girl 2 jaksoa 2011 Big Time Rush Peggy jakso: "Big Time Crush" 2011 The Perfect Student Laura Televisioelokuva 2011 Traffic Light Savannah jakso: "Help Wanted" 2012 Shake It Up Danika Fitzgerald jakso: "Embarrass It Up" 2013 Kroll Show jakso: "Secret Room" 2012–13 Pair of Kings Chelsea 2 jaksoa 2012–13 Key & Peele Jacquelin 3 jaksoa 2015– Scream Brooke Maddox vakituinen rooli 2015 Grimm Selina Golias jakso: "Rat King" 2015 C.S.I. Cyber Mia Wilcox jakso: "Shades of Grey" == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Vuonna 1990 syntyneet Luokka:Elävät henkilöt
Delirium (Ellie Gouldingin albumi)

Delirium on brittiläisen popartistin Ellie Gouldingin neljäs studioalbumi, joka julkaistiin 6. marraskuuta 2015. Albumi nauhoitettiin vuosina 2014–2015 pääasiassa Englannissa ja Yhdysvalloissa. Albumi sai kriitikoilta positiivisia arvioita tuotannosta, mutta musiikin monipuolisuus kyseenalaistettiin. Delirium nousi ensimmäisellä viikolla kolmanneksi sekä Britannian albumilistalla että Yhdysvalloissa Billboard 200 -listalla. Suomessa albumi nousi virallisen albumilistan sijalle 24.Musiikkituottajat: Ellie Goulding – Delirium == Taustaa == Ellie Goulding on itse kertonut Deliriumin saundin olevan tarkoituksella huomattavasti popimpi kuin hänen aikaisemmilla julkaisuillaan. NME:n haastattelussa Goulding kertoi tulevasta albumistaan näin: "Osa minusta ajattelee tämän albumin jonkinlaisena testinä/kokeena, kokeena tehdä iso pop-albumi; Tein tietoisen valinnan, että tahdoin sen olevan uudella tasolla".http://www.nme.com/news/ellie-goulding/88373 == Singlet == Albumin ensimmäisenä singlenä julkaistiin kappale ”On My Mind”. Single julkaistiin 17. syyskuuta 2015. Kappale sai sekä kriitikoilta että kuuntelijoilta positiivista palautetta ja nousi listoille muun muassa Yhdysvalloissa, Saksassa, Britanniassa, Espanjassa, Suomessa, Kolumbiassa ja Meksikossa. Billboard Hot 100 -listalla kappale saavutti parhaimmillaan 13. sijan. Toisena singlenä julkaistiin ”Army” 9. tammikuuta 2016 ja kolmantena singlenä ”Something in the Way You Move” 19. tammikuuta 2016. Kappaletta ”Love Me Like You Do” ei julkaistu varsinaisena singlenä, mutta se nousi megahitiksi ympäri maailmaa ollessaan Fifty Shades of Grey -elokuvan teemakappale. Kappaletta on kuunneltu toukokuuhun 2016 mennessä Spotifyssa lähes 470 miljoonaa kertaa. Hitiksi nousi myös jo vuonna 2014 Calvin Harrisin Motion- albumilla julkaistu kappale ”Outside”, jossa Goulding laulaa. Kappale on myös julkaistu Deliriumin Deluxe Editionilla. == Kappaleet == # # # # # # # # # # # # # # # # === Deluxe Edition === # * # # # # # == Arvostelut == * Allmusic: Allmusic review * Entertainment Weekly: B–Entertainment Weekly * Pitchfork Media: 7.2/10Pitchfork Media * Rolling Stone: Rolling Stone == Lähteet == Luokka:Vuoden 2015 albumit Luokka:Brittiläiset indie pop -albumit Luokka:Dance-albumit
FK Shkëndija

Klubi i Futbollit Shkëndija on pohjoismakedonialainen jalkapalloseura Tetovon kaupungista. Seura pelaa Pohjois-Makedonian korkeimmalla sarjatasolla Makedonian 1. liigassa. Se on voittanut kertaalleen maansa mestaruuden. Tämä tapahtui kaudella 2010–2011. Mestaruuskautensa jälkeen Shkëndija pääsi pelaamaan Mestarien liigassa kaudella 2011–2012. Joukkue hävisi serbialaiselle Partizanille yhteismaalein 5–0. Kaudella 2012–2013 Shkëndija pelasi Eurooppa- liigassa. Tällöin se hävisi pohjoisirlantilaiselle Portadownille 2–1 ensimmäisellä karsintakierroksella. Kaudella 2014–2015 Shkëndija hävisi Eurooppa-liigan ensimmäisellä karsintakierroksella romanialaiselle Zimbru Chișinăulle 3–2. Seuraavalla kaudella Shkëndija putosi jälleen Eurooppa-liigan ensimmäisellä karsintakierroksella, kun skotlantilainen Aberdeen FC eteni jatkoon vierasmaalisäännön perusteella. ==Lähteet== s Luokka:Vuonna 1979 perustetut urheiluseurat
Iso Mustajärvi (Ylöjärvi)

Iso Mustajärvi on Pirkanmaalla Ylöjärvellä Itä-Aureessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Iso Mustajärvi on osa Vähä Mustajärven valuma-aluetta. == Maantietoa == Järven pituus on 2,8 kilometriä, leveys 1,1 kilometriä ja sen pinta-ala on 187 hehtaaria. Se sijaitsee Itä-Aureessa yli seitsemän kilometriä Aurejärven kirkosta pohjoiseen. Järveä ympäröi muutama laaja suo, mutta yleensä rannat ovat moreenimaastoa. Siihen laskee toistakymmentä metsäojaa, joista pohjoiseen laskeva oja on Kaviolammen lyhyt laskuoja ja Isosaaren taakse laskee laajan Nimetönnevan ja Pikkulamminnevan suo-ojien laskuoja. Laskuojassa sijaitsee kaksi umpeen kasvaa pientä lampea, joiden nimi on Vääräjärvi. Se on Rauma-Repolan 1960-luvulla kuivattama järvi. Pikkulamminnevalla sijaitsee vielä pieni Pikkulammi. Iso Mustajärven laskujoki on Myllyjoki. Joki alkaa Myllylahdesta ja se virtaa 1,7 kilometriä Poikelisjärveen. Veden keskimääräinen viipymä järvessä on 361 vuorokautta. Järvessä on yksi suuri Isosaari, joka on 200 metriä pitkä. Se sijaitsee keskellä järvenselkää. Muita pienempiä saaria on kahdeksan. Niiden nimiä ovat pohjoisesta etelään lueteltuna Hirvisaari, Kalliosaari, Kiimasaari, Pikkusaari, Mörkkilinna ja Suosaari. Saaret ovat autioita. Vaikka järvi on selkeäpiirteinen, löytyy siitä muutama nimetty lahti. Suosaaren takana järvi kapenee yli 600 metriä pitkäksi Aureenlahdeksi, josta työntyy itään Suoniemen taakse Suolahti. Suosaaren pohjoispuolella törröttää Myllyniemi, jonka pohjoispuolella Myllylahti on Myllyjoen luusuaa. Aivan järven pohjoispäässä sijaitsevat Kaakkolahti ja Junkkilahti, jonne Kaviolammen laskuoja laskee. Rantaviivan pituus on 10,6 kilometriä ja siinä työntyy rantaan vain muutamia soita. Rantaan asti ulottuu nykyään vain Rantalan, Lepistön ja Vanha-Järvelän pellot, mutta rannoille on rakennettu lähes 50 vapaa-ajan asuntoa. Pohjoispäässä sijaitsee Ison Mustajärven kämppä eli Junkkila, jonka lähellä sijaitsee myös julkinen Metsähallituksen perustama nuotio- ja leiripaikka. Niille johtaa tiet järveä kiertävältä kylätieltä. Virtain raja ohittaa järven 1,5 kilometriä koillisessa. == Vedenlaatu == Järven vedenlaatua on tutkittu useita kertoja ja viimeksi vuonna 2000. Veden humuspitoisuus on korkea ja veden happamuudentaso alhainen eli sen pH on alle 5,0. Järvi onkin tyypillinen suojärvi, sillä valuma-alueelta virtaa tiheästi ojitetuilta soilta suovettä. Ravinnepitoisuudet ovat melko hyvät. Talvella 2000 veden fosforipitoisuus on lievästi rehevöityneen tai jopa rehevöityneen järven tasolla. Sen sijaan typpipitoisuudet seuraavat suojärvien luontaisia arvoja. Vaikka ravinteita ja humusta on runsaasti, ei järven happitalous ole siitä kärsinyt. Järven virkistysarvo jää heikon vedenlaadun vuoksi välttäväksi. == Lähteet == * Taistelijan talo-palveluyhdistys ry: Opas Pohjois-Kurun kylien kulttuuriraitille, 2015 === Viitteet === Luokka:Vähä Mustajärven valuma-alue Luokka:Kurun järvet
Bjørn Petter Ingebretsen

Bjørn Petter Ingebretsen (s. 26. toukokuuta 1967) on norjalainen jalkapallovalmentaja. ==Ura== Ingebretsen pelasi nuorena Grue IL:n juniorijoukkueessa muun muassa yhdessä Ståle Solbakkenin kanssa. Hän harjoitteli Solbakkenin kanssa Arsenalin akatemiassa vuonna 1986. Ingebretseniä pidettiin lupaavana pelaajana, mutta loukkaantumiset ja vammat estivät ammattilaisuran.Den stille ledertypen Hän aloitti valmennusuransa 2000-luvun alussa Buskerudin alueen juniorivalmentajana ja työskenteli myöhemmin myös Lynin juniorivalmentajana. Vuonna 2005 hän siirtyi Strømsgodsetin organisaatioon juniorivalmennuksen koordinaattoriksi.SIF- trenerens nye hjelper Ingebretsen edustusjoukkueen apuvalmentajana Dag-Eilev Fagermon, Ronny Deilan ja David Nielsenin valmennustiimeissä.BJÖRN PETTER INGEBRETSEN Toukokuussa 2015 Ingebretsen nousi Godsetin päävalmentajaksi.Bjørn Petter Ingebretsen er ny hovedtrener i Strømsgodset Ingebretsenin johdolla seura eteni Eurooppa-liigassa kolmannelle karsintakierrokselle saakka ja sijoittui Tippeligaenissa hopealle. Kesäkuussa 2016 Ingebretsen joutui sairaalahoitoon saatuaan sydänkohtauksen.Strømsgodset-treneren innlagt med hjerteinfarkt Hän palasi Strømsgodsetin penkin päähän jo heinäkuussa.Bjørn Petter Ingebretsen tilbake etter hjerteinfarkt Lokakuussa 2016 hän ilmoitti lopettavansa päävalmentajan tehtävissä terveyssyiden vuoksi.Ingebretsen gir seg som hovedtrener i Godset: - Helsa må gå foran Loka-marraskuussa 2018 Ingebretsen palasi valmennustehtäviin Fredrikstadin valmentajana, muttei onnistunut pelastamaan seuraa putoamiselta.Godset låner ut Ingebretsen til kriserammede Fredrikstad: − En stor utfordring Hän palasi joulukuussa takaisin Strømsgodsetiin pelaajatarkkailijaksi. Kesäkuussa 2018 hän nousi jälleen seuran edustusjoukkueen päävalmentajaksi.Ingebretsen leder Strømsgodset midlertidig Hän valmensi seuraa vuoden verran, kunnes jätti toukokuussa 2019 tehtävänsä jälleen terveyssyiden vuoksi.Går av som Godset-trener: - Helsa kommer først Huhtikuussa 2021 Ingebretsenistä tuli kolmannen kerran Strømsgodsetin päävalmentaja, tällä kertaa yhdessä Håkon Wibe-Lundin kanssa.Nytt fungerende trenerteam i Strømsgodset Menestys jäi vaisuksi ja lopulta kaksikko jätti tehtävänsä kauden 2022 jälkeen.Wibe og BP trer til side ==Meriitit== * Norjan mestaruus **Hopeaa: 2015 ==Lähteet== Luokka:Norjalaiset jalkapalloilijat Luokka:Norjalaiset jalkapallovalmentajat Luokka:Vuonna 1967 syntyneet Luokka:Elävät henkilöt
Johnny Rapid

Johnny Rapid (oik. Hylan Anthony Taylor; s. 24. elokuuta 1992 Conyers, Georgia, Yhdysvallat) on yhdysvaltalainen aikuisviihdenäyttelijä. ==Ura== Rapid aloitti uransa vuonna 2011 ollessaan 19-vuotias, ja vuoteen 2016 mennessä hän oli esiintynyt yhteensä 150 eri kohtauksessa. Hän kuvaa ainoastaan homopornoa, ja hänen työnantajansa on men.com. Rapid tunnetaan sekä todella dominoivista että erittäin alistuvista rooleistaan. Näyttelijä sai julkisuutta vuonna 2015, kun men.com tarjosi Justin Bieberille kahta miljoonaa dollaria kohtauksesta Rapidin kanssa. Aikuisviihde-elokuvien lisäksi Rapid on esiintynyt dokumenteissa I Am A Porn Star (2013) ja Outspoken (2013). ==Yksityiselämä== Rapid identifioituu biseksuaaliksi, mutta hän on kertonut pitävänsä enemmän naisista. Hän on ollut naimisissa Angie Lynn Blankenfieldin kanssa vuodesta 2010, ja parilla on yksi lapsi. Vapaa-ajallaan Rapid harrastaa painia ja autojen rukkausta. Vuonna 2015 Rapid pidätettiin vaimonsa pahoinpitelystä epäiltynä. Pink Newsin mukaan parinvaihtoa harrastava pariskunta oli tavannut keilahallilla itseään 18-vuotiaaksi väittäneen tytön. Kun tytön oikea ikä, 14 vuotta, oli paljastunut, Rapid oli käynyt Blankenfieldin kimppuun tämän kieltäydyttyä ryhmäseksistä. ==Lähteet== Luokka:Elävät henkilöt Luokka:Vuonna 1992 syntyneet Luokka:Yhdysvaltalaiset pornonäyttelijät Luokka:Homopornonäyttelijät
Joona Rantala

Joona Rantala (s. 13. helmikuuta 1999) on suomalainen salibandypelaaja. Hän on edustanut Suomea nuorten ja aikuisten maajoukkueissa ja pelannut kaudesta 2015–2016 alkaen pääsarjatasolla. Hänen kasvattajaseuransa on Taipalsaaren Kisa, ja vuodesta 2018 hän on edustanut Nokian KrP:tä. Rantala aloitti aikuisten pääsarjauransa lappeenrantalaisen NST:n joukkueessa kaudella 2015–2016 ja pelasi Salibandyliigassa avauskaudellaan 25 ottelua, joissa hän teki 21 maalia ja antoi viisi maalisyöttöä. Kauden 2016–2017 Rantala pelasi Sveitsin toisella sarjatasolla Zug Unitedissa, johon hänen Jarkko-isänsä pääsi valmentajaksi. Seuraavalla kaudella Joona Rantala pelasi jälleen Suomessa ja voitti Classicin joukkueessa Suomen-mestaruuden. Hän teki 24 ottelussa kahdeksan maalia ja sai seitsemän syöttöpistettä, ja yhdeksässä pudotuspelissä hän teki yhden maalin ja antoi yhden maalisyötön. Enemmän vastuuta hän sai nuorten SM-sarjassa, jossa hän myös voitti mestaruuden. Rantala on edustanut kaudesta 2018–2019 alkaen Nokian KrP:tä. Hän keräsi kolmella ensimmäisellä kaudellaan runkosarjassa yli 60 tehopistettä kautta kohden ja teki kaudella 2019–2020 yli 40 maalia. Hän saavutti SM-pronssia kaudella 2020–2021 ja SM- hopeaa kaudella 2021–2022. Pronssikaudella Rantala teki pudotuspeleissä 16 maalia ja sai kuusi syöttöpistettä, ja hopeakaudella hänen tilastoihinsa kirjattiin 15 maalia ja kahdeksan syöttöpistettä. Rantala voitti alle 19-vuotiaiden maailmanmestaruuden vuonna 2017, ja hänet valittiin turnauksen tähdistöjoukkueeseen. Hän on pelannut Suomen miesten maajoukkueessa syyskuun 2022 puoliväliin mennessä 16 maaottelua, joissa hän on tehnyt seitsemän maalia ja saanut 11 syöttöpistettä. == Lähteet == Luokka:Elävät henkilöt Luokka:Vuonna 1999 syntyneet Luokka:Suomalaiset salibandyn pelaajat
Carl Fredrik Reuterswärd

Carl Fredrik Reuterswärd (4. kesäkuuta 1934 Tukholma, Ruotsi – 3. toukokuuta 2016 LandskronaArtist behind Luxembourg’s knotted gun sculpture dies. ) oli ruotsalainen kuvataiteilija ja runoilija. Hän oli harvoja ulkomailla mainetta saaneita ruotsalaisia taiteilijoita. Aktiivisimmillaan hän oli 1960-luvulla. Reuterswärd sai 1980-luvulla aivoinfarktin ja halvaantui osaksi, mutta se ei haitannut hänen työtään, vaan hän maalasi sen jälkeen hyvin ekspressiivisiä maalauksia. Hänen tunnetuin työnsä on YK:n päämajan edessä oleva veistos Non Violence, jonka herätteenä oli John Lennonin murha. Hän halusi vedota sillä rauhan puolesta. Saman teoksen versioita on muuallakin. Reuterswärd oli myös runoilija. Hän julkaisi esikoisteoksensa 1955. == Lähteet == Luokka:Ruotsalaiset kuvataiteilijat Luokka:Ruotsalaiset runoilijat Luokka:Vuonna 1934 syntyneet Luokka:Vuonna 2016 kuolleet
Braunau

Braunau voi tarkoittaa seuraavia asioita: ==Nykyinen paikannimi== * Braunau am Inn, kaupunki Itävallassa * Braunau am Innin piiri, poliittinen piiri Itävallassa * Braunau, kunta Sveitsissä * Braunau, Bad Wildungenin kunnanosa Saksassa * Nueva Braunau, Puerto Varasin kunnanosa Chilessä ==Historiallinen saksankielinen paikannimi== * Braunaun piiri (Böömin kuningaskunta) entinen poliittinen piiri Böömissä * Broumouv, kaupunki Tšekissä () * Brunów (Lwówekin piirikunta), kylä Puolassa * Brunów (Polkowicen piirikunta), kylä Puolassa ==Joki== * Braunau (Glonn), joki Baijerissa Saksassa * Braunaubach, joki Tšekissä ja Itävallassa
Söderby

Söderby voi tarkoittaa seuraavia: ==Suomessa== Usean kylän nimi: * Söderby, kylä Dragsfjärdissä Kemiönsaarella * Söderby, kylä Iniössä Paraisilla * Söderby, kylä Kruunupyyssä * Söderby, kylä Lemlandissa * Söderby, kylä Loviisan kaupungin Liljendalissa * Söderby, kylä Paraisilla kuntaliitosta edeltäneellä alueella * Söderby, kylä Snappertunassa Raaseporissa * Söderby, kylä Särkisalossa Salossa ==Ruotsissa== * Söderby-Karlin piiri, piiri Norrtäljen kunnassa * Söderby-Karlin kirkko, kirkko Söderby-Karlissa * Söderby, taajama Ekerön kunnassa * Söderby, pientaajama Haningen kunnassa * Söderby, pientaajama Upplands Väsbyn kunnassa * Söderbyn sairaala, sairaala Söderbyssä Salemin kunnassa Lisäksi usean kylän nimi on Söderby. ==Virossa== * Söderby, kylä Vormsin kunnassa
Atri Arimo

Atri Santeri Arimo (vuoteen 1899 Adrian Alexander Sandström, 11. syyskuuta 1878 Jalasjärvi – 16. maaliskuuta 1950 Tampere) oli metsänhoitaja, joka sai ensimmäisenä Suomessa metsäneuvoksen arvonimen vuonna 1934. Arimon vanhemmat olivat nahkurimestari Johan Israel Sandström ja Catharina Mathilda Rank ja puoliso vuodesta 1906 Louise Helga Georgina Brüning. Hän tuli ylioppilaaksi 1899 Vaasan suomalaisesta reaalilyseosta ja sai päästötutkinnon Evon metsäopistosta 1902, jolloin hänestä tuli myös metsäkonduktööri. Arimo toimi opettajana Evon metsäopistossa 1907–1908 ja koekalastusaseman ja -koulun johtajana 1907–1909, mutta ennen muuta metsänhoitajana useilla eri hoitoalueilla, kuten Ounasjoella, Kuhmossa, Paltamossa ja Kajaanin kaupungissa. Metsähallituksen piirikuntapäällikkönä hän työskenteli Perä- Pohjolassa, Pohjanmaalla ja Länsi-Suomessa. Arimo oli alansa useiden eri järjestöjen jäsen ja toimihenkilö, mutta aktiivi myös muun muassa uittoyhdistyksissä ja toimi uittopäällikkönäkin, samoin kuin pakkolunastuslautakuntien puheenjohtajana ja jäsenenä. Arimo julkaisi teoksen Metsänarvioimisen alkeet (1909), josta otettiin neljä painosta, suomensi metsänarvioimiskirjallisuutta ja toimitti kaksi vuosikertaa Tapio-lehteä. Kenraaliluutnantti Atri Reino Arimo ja majuri Atri Olavi Arimo olivat Atri S. Arimon poikia. == Lähteet == Luokka:Suomalaiset metsänhoitajat Luokka:Suomalaiset virkamiehet Luokka:Suomalaiset tietokirjailijat Luokka:Suomalaiset päätoimittajat Luokka:Vuonna 1878 syntyneet Luokka:Vuonna 1950 kuolleet
Karjalan vaakuna

Karjalan vaakuna voi tarkoittaa seuraavia vaakunoita: ==Suomessa== Kuva:Karjalan historiallisen maakunnan vaakuna.svg|Karjalan historiallisen maakunnan vaakuna Kuva:Etelä-Karjala.vaakuna.svg|Etelä-Karjalan vaakuna Kuva:Pohjois-Karjala.vaakuna.svg|Pohjois-Karjalan vaakuna Kuva:Pohjois- Karjalan lääni.vaakuna.svg|Pohjois-Karjalan läänin vaakuna Kuva:Karjala.vaakuna.svg|Karjalan kunnanvaakuna ===Katso myös=== * Etelä- Karjalan maakunnan kuntien vaakunat * Pohjois-Karjalan maakunnan kuntien vaakunat * Luovutettujen alueiden vaakunat (mukana luovutetun Karjalan epäviralliset perinnevaakunat) ==Venäjällä== Kuva:Coat of Arms of East Karelia (1920-1922).svg|Itä-Karjalan vaakuna (1920–1922) Kuva:Coat of arms of Karelian ASSR.svg|Karjalan autonomisen sosialistisen neuvostotasavallan vaakuna Kuva:Emblem of the Karelo-Finnish SSR.svg|Karjalais-suomalaisen sosialistisen neuvostotasavallan vaakuna Kuva:Coat of arms of the Republic of Karelia.svg|Karjalan tasavallan vaakuna ===Katso myös=== * Luettelo Karjalan tasavallan vaakunoista
Kosken vaakuna

Kosken vaakuna tarkoittaa jompaakumpaa seuraavista Suomen kunnanvaakunoista: * Kosken Tl vaakuna * Hämeenkosken vaakuna (aiemmin Kosken Hl vaakuna)
Sebastian Dahlström

Sebastian Dahlström (s. 5. marraskuuta 1996 Helsinki) on suomalainen jalkapalloilija, joka edustaa Veikkausliigassa pelaavaa IFK Mariehamnia. Hän on pelipaikaltaan keskikenttäpelaaja. Dahlström on edustanut juniorina sekä Helsingin Palloseuraa että Helsingin Jalkapalloklubia.http://www.orsasport.com/pelaajat/sebastian-dahlstrom/ Kaudella 2015 hän pelasi HJK:n farmijoukkueessa Klubi 04:ssä 23 Kakkosen ottelua viimeistellen kuusi maalia. Lisäksi hän pelasi kaksi nousukarsintaottelua.http://us.soccerway.com/players/sebastian- dahlstrom/400164/ Samalla kaudella hän toimi HJK:n nuorten joukkueen kapteenina UEFA Youth Leaguessa.http://urheiluuutiset.com/sebastian-dahlstrom- jatkaa-klubissa/ Veikkausliigassa hän teki debyyttinsä toukokuussa 2016 Tampereen Ilvestä vastaan onnistuen heti maalinteossa. Dahlströmillä on salibandystä Suomen-mestaruus B- ja C-junioreista. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1996 syntyneet Luokka:Elävät henkilöt
Parc de la Villette

Parc de la Villette on puisto Pariisin koillisosassa, 19. arrondissementin alueella. Puiston alueella sijaitsee muun muassa tiedekeskus Cité des sciences et de l’industrie ja muita nähtävyyksiä sekä kulttuurilaitoksia. Puiston pinta-ala on 55 hehtaaria, josta 35 hehtaaria on rakentamatonta avointa tilaa.Parc de la Villette Parisinfo.com. Viitattu 3.5.2016. Canal de l’Ourcq -kanava kulkee puiston läpi lounas–koillinen-suunnassa jakaen sen kahteen osaan. Sen kanssa kohtisuoraan puiston halki kulkee Galerie de la Villette -niminen pitkä ramppisilta, joka yhdistää puiston vastakkaisilla laidoilla olevat sisäänkäynnit ja samalla kaksi historiallisten kaupunginporttien paikalla toimivaa metroasemaa. Canal Saint-Denis erkanee Canal de l’Ourcqista puiston kohdalla. Puiston alueella on kymmenen suljettua teemapuutarhaa, joiden aiheina ovat muun muassa leijat, dyynit, peilit ja saaret. Niitä yhdistää Promenade des Jardins -niminen mutkitteleva polku.Martina Padberg: Taide & Arkkitehtuuri: Pariisi (suom. Tapani Kilpeläinen), s. 383, 386–387. Tandem Verlag (h. f. ullmann) 2007. Alkuteos Kunst & Architektur Paris. Parc de la Villette rakennettiin vuosina 1982–1993 sveitsiläisen arkkitehdin Bernard Tschumin suunnitelmien pohjalta. Paikalla oli aiemmin sijainnut suuri teurastamo, joka suljettiin vuonna 1974. Ranskan presidentti François Mitterrand toimi tämän samoin kuin useiden muiden suurten rakennushankkeiden suojelijana. Yhtenä tarkoituksena oli kehittää ankeana työväenluokan asuinalueena tunnettua Pariisin 19. arrondissementtia. Puiston alueella sijaitsee siellä täällä suorakulmaisia punaisia rakennelmia, jotka tunnetaan nimellä folies, ja joiden tarkoituksena on aktivoida puistossa kävijöitä. Niissä toimii muun muassa kahviloita ja lasten puuhapaikkoja, ja osasta voi vuokrata leikkivälineitä tai mattoja.Kaupunkikirjat: Pariisi (suom. Ilkka Rekiaro), s. 236–237. Kuudes, uudistettu painos. WSOY, Helsinki 2009. Alkuteos Travel Guides Paris, julkaistu ensimmäisen kerran Isossa-Britanniassa 1993, Dorling Kindersley Ltd, Lontoo. Parc de la Villette on avoinna päivittäin klo 06.00–01.00. Parc de la Villettessä sijaitsevat muun muassa seuraavat rakennukset ja nähtävyydet: *Cité des sciences et de l’industrie, vuonna 1987 valmistunut suuri tiedekeskus *Cité de la Musique, vuonna 1994 valmistunut konserttitalo, jonka yhteydessä toimii myös konservatorio, kirjasto ja musiikin museo *Philharmonie de Paris, edellisen yhteyteen vuonna 2015 avattu uusi konserttitalo *Grande halle de la Villette, vanhassa 1800-luvun teurastamohallissa toimiva tapahtumakeskus *La Géode, 180 asteen valkokankaalla varustettu pallomainen Imax-elokuvateatteri *Le Zénith, yli 6 000 -paikkainen sisähalli pop-konsertteja varten *Argonaute, ulos näytteille asetettu 1950-luvun ranskalainen sukellusvene *Fontaine du Château d’eau, aiemmin Place de la Républiquella sijainnut suihkulähde, siirrettiin tänne vuonna 1867 ==Lähteet== ==Aiheesta muualla== Luokka:Pariisin puistot
Ford Puma

Ford Puma on Fordin vuosina 1997–2001 valmistama pieni coupé-korinen urheiluautomalli, joka perustuu tekniikaltaan neljännen sukupolven Ford Fiestaan. Pumaan oli aluksi valittavana joko 1,4- (90 hv) tai 1,7-litrainen (123 hv) Zetec SE -moottori. Vuonna 1999 esiteltiin urheilullisempi Racing Puma -malli, jossa 1,7 litran moottorin teho oli nostettu 153 hevosvoimaan. 1,4-litrainen korvattiin uudella 1,6-litraisella (103 hv) vuonna 2000. Kaikissa 1,7-litraisella moottorilla varustetuissa malleissa oli vakiona ABS- jarrut ja luistonestojärjestelmä. == Lähteet == == Aiheesta muualla == Puma Luokka:S-segmentin autot Luokka:1990-luvun autot Luokka:2000-vuosikymmenen autot
Pohjoismaiden hallinnollinen liitto

Pohjoismaiden hallinnollinen liitto (Nordiska administrativa förbundet, NAF) on pohjoismainen yhteisjärjestö, jonka toiminta koskee julkishallintoa ja siihen liittyvää tieteellistä tutkimusta. Pohjoismaiden hallinnollinen liitto perustettiin vuonna 1918. Liitto koostuu viidestä kansallisesta osastosta, jotka toimivat Tanskassa, Ruotsissa, Norjassa, Islannissa ja Suomessa. Liitolla on kiertävä puheenjohtajuus, joka vaihtuu kolmen vuoden välein. Liiton kokonaisjäsenmäärä on noin 2 000. Liitto julkaisee Nordisk Administrativt Tidsskrift (NAT) -nimistä tieteellistä lehteä. Lehteä on julkaistu vuodesta 1920 alkaen, ja se on Pohjoismaiden vanhin monitieteinen lehti. Lehti yhdistää hallinnon asiantuntijoita ja tieteentekijöitä, joiden tutkimuksen kohteena on hallinto, ja siinä näkökulma hallintoon voi olla esimerkiksi oikeudellinen, taloudellinen, hallintotieteellinen tai valtiotieteellinen. == Suomen osasto == Pohjoismaiden hallinnollisen liiton Suomen osasto perustettiin vuonna 1922 ja yhdistys rekisteröitiin vuonna 1930. Yhdistyksen sääntöjen mukaan Suomen osaston tarkoitus on ylläpitää ja edistää julkiseen hallintoon ja hallintolainkäyttöön liittyvää harrastuneisuutta sekä lisätä muiden Pohjoismaiden hallinnollisten olojen tuntemusta. Yhdistys pyrkii kehittämään pohjoismaista yhteistyötä sekä tukemaan tarpeellisia uudistuksia hallinnon alalla. Suomen osasto järjestää vuosittain erilaisia tapahtumia ja teemakokouksia sekä myöntää apurahoja tutkimushankkeisiin ja julkaisuihin. Suomen osastoon kuuluu noin 200 jäsentä. Suomen osaston jäseneksi voi liittyä julkisen hallinnon tai hallintotuomioistuimen palveluksessa oleva taikka yliopistojen oikeus- ja yhteiskuntatieteellisten aineiden opettaja, joka hyväksyy yhdistyksen tarkoituksen ja säännöt. Yhdistyksen hallitus voi hyväksyä jäseneksi muunkin yhdistyksen tarkoituksen mukaisesta toiminnasta kiinnostuneen henkilön. Suomen osasto on myöntänyt vuodesta 2006 alkaen tunnustuspalkinnon henkilölle tai ryhmälle, joka on merkittävällä tavalla lisännyt Pohjoismaiden hallinnollisten olojen tuntemusta, kehittänyt Pohjoismaista yhteistyötä tai muulla tavoin ansiokkaasti edistänyt yhdistyksen tarkoituksen toteutumista. Tunnustuspalkinnon ovat saaneet: * 2006 oikeustieteen tohtori, Korkeimman hallinto-oikeuden presidentti Antti Suviranta * 2007 oikeustieteen tohtori h.c., kansanedustaja Jacob Söderman * 2008 professori Lena Marcusson, Uppsalan yliopisto * 2009 oikeustieteen tohtori, valtiotieteiden tohtori, Korkeimman hallinto-oikeuden presidentti Pekka Hallberg * 2012 ministeri Ole Norrback * 2014 oikeustieteen tohtori, Euroopan unionin tuomioistuimen tuomari Allan Rosas * 2017 professori Eijä Mäkinen, Vaasan yliopisto * 2020 toiminnanjohtaja Kai Koivumäki, Pohjoismainen hyvinvointikeskus == Lähteet == Luokka:Pohjoismaiset järjestöt Luokka:Hallinto Luokka:Pohjoismaiden politiikka
NAF

NAF, NaF tarkoittaa muun muassa seuraavia: * NAF, Pohjoismaiden hallinnollinen liitto * NaF, natriumfluoridi * NAF, Kongressin kirjaston nimitunniste (kansallinen nimiauktoriteettitiedosto) * NAF, Nigerian Armed Forces, Nigerian puolustusvoimat * NAF, kanadalainen elektronisen urheilun ammattilainen * Norsk Arbeidsmandsforbund, NAF, norjalainen ammattiliitto.
Niko Kralj

Niko Kralj (17. syyskuuta 1921 Zavrh pri Trojanah, Slovenia – 15. heinäkuuta 2013) oli jugoslavialainen arkkitehti, joka tuli tunnetuksi etenkin puuhuonekaluistaan ja maansa teollisen muotoilun pioneerina. Hänen tunnetuin tuotteensa on kokoontaitettava Rex-tuolisarja, jota on valmistettu yli kaksi miljoonaa kappaletta. Hänen ollessaan uransa huipulla 1950- ja 1960-lukujen vaihteessa ruotsalainen muotoiluprofessori Erik Berglund kirjoitti Dagens Nyheterissä, että Niko Kralj on sen hetken paras huonekalumuotoilija koko Euroopassa. Kralj teki yhteistyötä muun muassa Charles ja Ray Eamesin, Buckminster Fullerin, Olaf Piran ja Ferdinand Kramerin kanssa. Vuonna 1962 hän sai Slovenian korkeimman kulttuuritunnustuksen, Prešeren-palkinnon.Glogovčan, Tanja: If Yugoslavia had five Niko Kralj, it would become a design superpower, Interview with Dr Jasna Hrovatin, RTV SLO (Slovenian yleisradioyhtiö) 4.1.2014. Viitattu 4.5.2016. Huonekalupuusepän poika Niko Kralj oli jo varhaisesta iästä alkaen mukana isänsä verstaalla. Toisen maailmansodan jälkeen hän lähti opiskelemaan arkkitehtuuria Edvard Ravnikarin ja Edo Mihevcin oppilaana Ljubljanassa. Mihevcin vaikutuksesta Kralj teki lopputyönsä istuinmuotoilusta 1952 ja pääsi sen myötä Stol Kamnik -huonekalutehtaalle aluksi harjoittelijaksi ja sitten vakituiseksi suunnittelijaksi.Niko Kralj, the unknown famous designer, Slovenia.si-sivusto, tammikuu 2012. Viitattu 4.5.2016. Stol Kamnik -tehtaalla Kralj perusti Jugoslavian ensimmäisen tuotekehitys- ja muotoiluyksikön, jota hän johti vuoteen 1960 saakka. Vuonna 1957 hän tutustui skandinaaviseen puukalustemuotoiluun Tukholmassa. 1960-luvun alkupuolelta Kralj toimi opetustehtävissä Ljubljanan yliopistossa, ja vuonna 1966 hänet nimitettiin sen teollisen muotoilun osaston johtajaksi. Viran ohella hän työskenteli puusepänteollisuuden kehitystehtävissä. ==Lähteet== Luokka:Vuonna 1921 syntyneet Luokka:Vuonna 2013 kuolleet Luokka:Jugoslavialaiset henkilöt Luokka:Slovenialaiset henkilöt Luokka:Muotoilijat Luokka:Arkkitehdit